text.text: انجح Uncategorized كيفاه نظم الساعة البيولوجيّة في بدني؟
text.text_idx: #000001
text.text: كيفاه نظم الساعة البيولوجيّة في بدني؟
text.text_idx: #000002
text.text: الساعة البيولوجيّة هي ساعة داخليّة تتحكّم في المخ وتخدم على مدار 24 ساعة وهي اللي تتحكم في الوقت اللي نفيقوا مالنوم.
text.text_idx: #000003
text.text: تتأثر الساعة البيولوجيّة بالضوء والظلام على هاذاكا كيف يطيح الليل، العين تبعث إشارة للمخ ووقتها المخ يبعث إشارة للجسم بش يخرج مادّة الميلاتونين اللي تخلّي البدن يتعب وبعد يرقد.
text.text_idx: #000004
text.text: فما أشخاص يعانيو من اضطراب الساعة البيولوجيّة لبرشا أسباب مختلفة كيما الحمل،يبداو يخدموا بالليل،اختلاف التوقيت بسبب السفر. وهذا اللي يخليهم يحبوا يرقدوا في النهار ويسهروا لوقت متأخر في الليل يستناو ينعسوا.
text.text_idx: #000005
text.text: وفي دراسة عملتها “جامعة كاليفورنيا” في 2021 لقاو اللي اضطراب الساعة البيولوجيّة يساهم في أمراض كيما السكر والسرطان.
text.text_idx: #000006
text.text: هاذم بعض النصائح اللي يعاونوك كان ساعتك البيولوجيّة مضطربة.
text.text_idx: #000007
text.text: لازم تبدّل نمط الحياة اللي تعيشوا بش تخفّف مالاضطرابات :
text.text_idx: #000008
text.text: -تعمل مواعيد يوميّة محدّدة ترقد فيهم بش مخك وبدنك يتعودوا.
text.text_idx: #000009
text.text: -تمارس الرياضة يوميّا بش بدنك يعمل مجهود وتلقى روحك وقت النوم مخك مستعدّ.
text.text_idx: #000011
text.text: -تبعد على الكافيين قدر الإمكان خاطر تخلي مخك فايق.
text.text_idx: #000012
text.text: -تتحكم في العوامل الخارجيّة اللي دايرة بيك كيما الضو والحس وتبعد على التلفون قبل النوم على خاطر
text.text_idx: #000013
text.text: تقول دراسة لباحثين عملتها جامعة “بيتسبيرغ” اللي استخدام الهواتف الذكيّة في الليل من أبرز أسباب خلل الساعة البيولوجيّة واضطرابات النوم.
text.text_idx: #000014
text.text: نشرت “مجلة سايانس” دراسة علمية قالت فيها اللي كيف تختار ماكلة معيّنة تنجم تساهم في ضبط ساعة الجسم البيولوجية.
text.text_idx: #000016
text.text: والمعادن اللي تعاون هي المغنيسيوم والبوتاسيوم والكالسيوم، وين تنجم تاكل قبل النوم لوز، بنان ، كأس حليب دافئ واللي ينجموا يكونوا في شكل كوكتال على خاطر يعاونوا إنو الجسم يسترخي أكثر.
text.text_idx: #000017
text.text: وكيف نحكيو على الأعشاب، نلقاو الي الرند في كأس ماء دافي قبل النوم يعاون على النعاس.
text.text_idx: #000018
text.text: السعادة قرار مش غاية
text.text_idx: #000027
text.text: السحور من أهم الوجبات الرمضانية و هو وجبة أساسية بش نقاومو الصيام, يعطينا الطاقة و يخلينا في نشاط
text.text_idx: #000030
text.text: إنجح صحة وطبيعة
text.text_idx: #000031